สวัสดีค่ะ เข้าเรื่องเลยนะคะ ประมาณช่วงเดือนธันวา/มกรา ประจำเดือนมาตลอดเกือบ2เดือน คราวนี้ไปปรึกษาที่คลินิก เขาแนะนำว่าทานยาคุมอะคะ ทีนี้ก็ซื้อมาทานสักพักปรพอจำเดือนหยุด จนมาวันที่15-17เมษา ประจำเดือนมา3วันแล้วหายไป จากนั้นทานสมุนไพรสัมฤทธิ์มาตลอดและมาหยุดเดือนก.ค กลางเดือน เพราะประจำเดือนไม่มาเลยจนตอนนี้31ก.ค อยากมีลูกค่ะเลยตรวจแต่ก็ไม่ท้อง ต้องทำยังไงบ้างคะ
สวัสดีค่ะ ประจำเดือนมามากคือประจำเดือนมามากกว่า 7 วัน หรือออกผิดปกติระหว่างรอบเดือน อาจเกิดจาก-เนื้องอกมดลูก-ฮอร์โมนไม่สมดุล-มะเร็ง มะเร็งบางชนิด เช่น มะเร็งมดลูก มะเร็งปากมดลูก หรือมะเร็งรังไข่-ภาวะถุงน้ำรังไข่หลายใบ-อุ้งเชิงกรานอักเสบ-เยื่อบุโพรงมดลูกเจริญผิดที่ในเนื้อมดลูก-ภาวะแทรกซ้อนจากการตั้งครรภ์-เกิดผลข้างเคียงจากการใช้ยา เช่นยาคุมกำเนิด ยาต้านการแข็งตัวของเลือดเบื้องต้นแนะนำกลับไปพบสูตินรีแพทย์เพื่อตรวจร่างกายและทำอัลตราซาวน์หน้าท้องเพื่อหาสาเหตุก่อน การรักษาเน้นรักษาตามสาเหตุ การให้ยาคุมกำเนิดจะเป็นการควบคุมระบบประจำเดือนให้กลับมาชั่วคราว หากสาเหตุยังไม่ได้รับการแก้ไข หลังหยุดยาก็อาจมีเลือดออกผิดปกติได้อีก การมีประจำเดือนมาไม่สม่ำเสมอบ่งบอกว่าอาจมีการตกไข่ที่ไม่สม่ำเสมอเช่นกัน จึงอาจมีบุตรได้ยาก ถ้ายังไม่ได้รักษาการดูแลตัวเองเบื้องต้น งดมีเพศสัมพันธ์ไปก่อน ไม่ซื้อยาปรับฮอร์โมนหรือยาสมุนไพรมากินเองเนื่องจากในยาอาจมีฮอร์โมนที่ทำให้เลือดออกมาได้มากขึ้น และหากมีเลือดออกมากผิดปกติร่วมกับมีก้อนเนื้อปนออกมา ปวดหน่วงท้องน้อย ควรรีบไปพบแพทย์